**Põhipraktika II teejuht üliõpilasele**

* Üliõpilane teatab eriala ainedidaktikule vähemalt 4 nädalat enne praktika algust, millises koolis ta soovib praktikat sooritada;
* üliõpilane registreerub akadeemilises kalendris ettenähtud ajal pedagoogilisele praktikale ÕIS keskkonnas;
* pedagoogilise praktika juhendmaterjalid saab praktikale siirduv üliõpilane oma eriala ainedidaktiku (juhendava õppejõu) käest;
* Õpetajakoolituse põhipraktika II /Põhipraktika II ajal täidab üliõpilane ka [klassijuhataja ülesandeid](http://www.tlu.ee/files/arts/856/ules.21d726f57578a0012734cff5745fc821.doc) ühes neist klassidest, kus ta annab tunde;
* praktikale saabudes võtab üliõpilane ühendust kooli praktikarühma juhiga, kes määrab praktikandile juhendajaks aineõpetaja/aineõpetajad ja klassijuhataja;
* kooli saabudes on üliõpilasel kaasas **tervisetõend** ja kooli nõudmisel ka **väljavõte karistusregistrist** selle kohta, et ta pole olnud kriminaalselt karistatud;
* koos praktikarühma juhiga koostatakse tunniplaan, mille üliõpilane esitab esimese praktikanädala jooksul praktikat juhendavale õppejõule;
* praktika alguses koostab üliõpilane koos juhendava aineõpetajaga ja klassijuhatajaga tegevuskava kogu praktika ajaks;
* üliõpilane teatab muudatustest tunniplaanis viivitamatult juhendavale õppejõule;
* praktikal viibiv üliõpilane teatab viivitamatult praktikarühma juhile, juhendavale aineõpetajale ja juhendavale õppejõule, kui ta haigestub või mõnel muul põhjusel ei jõua õigeaegselt tundi;
* praktikant osaleb kõigil praktika juhendajate korraldatud infokogunemistel;
* praktika lõpul esitab üliõpilane ülikoolipoolsele juhendajale juhendaja määratud ajaks praktikamapi aruandluse ja muude kohustuslike materjalidega;
* praktika lõpul kirjutab üliõpilane eneseanalüüsi lähtudes õpetaja kutsestandardist (tase 7), mis on talle eelduseks õpetajakutse taotlemisel;
* praktika lõpul osaleb üliõpilane juhendava (või vastutava) õppejõu poolt korraldatud praktika lõppseminaril. Hinde fikseerib juhendav õppejõud pärast kokkuvõtete tegemist.